Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston asetus pesuaineista komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2004/0138 lopull. - COD 2002/0216 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUS PESUAINEISTA KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 2002/0216 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUS PESUAINEISTA 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa edellytetään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komission lausunto parlamentin ehdottamasta kahdeksasta tarkistuksesta annetaan jäljempänä. 2. Taustaa Ehdotuksen - KOM(2002)485 lopullinen - 2002/0216 (COD) lähettäminen Euroopan parlamentille ja neuvostolle: // 4.9.2002 Euroopan talous- ja sosiaalikomitean lausunto: // 26.2.2003 Euroopan parlamentin lausunto ensimmäisessä käsittelyssä: // 10.4.2003 Poliittinen yhteisymmärrys (määräenemmistöllä): // 19.5.2003 Muutetun ehdotuksen lähettäminen: // 6.6.2003 Yhteisen kannan hyväksyminen: // 6.11.2003 Euroopan parlamentin lausunto (toinen käsittely): // 14.1.2004 3. Ehdotuksen tarkoitus Ehdotuksen tarkoituksena on pesuaineiden vapaan liikkuvuuden varmistaminen sisämarkkinoilla niin, että samalla varmistetaan ihmisen terveyden ja ympäristön suojelun korkea taso. Ehdotuksella pyritään näihin tavoitteisiin uudistamalla direktiivit, joissa säädetään pesuaineissa käytettävien pinta-aktiivisten aineiden biologista hajoavuutta koskevista vaatimuksista, sekä ottamalla mukaan komission suositukseen 89/542/ETY sisältyvät merkintöjä koskevat säännöt ja laajentamalla niitä. Uudistamisen välineenä ovat uudet biologisen hajoavuuden testit, jotka parantavat vesiympäristön suojelua. Lisäksi testien soveltamisalaa laajennetaan kattamaan kaikki pinta-aktiiviset aineet, jolloin mukaan tulevat myös ne 10 prosenttia pinta-aktiivisista aineista, jotka eivät kuulu nykyisen lainsäädännön piiriin. Merkintöjä koskevia vaatimuksia laajennetaan koskemaan hajusteaineita, jotka voivat aiheuttaa allergioita, ja valmistajat velvoitetaan asettamaan täydellinen ainesosaluettelo allergioista kärsiviä potilaita hoitavien lääkäreiden saataville. Asetusta ehdotetaan siksi, että uudet säännöt ja myöhemmät, teknisen edistymisen vuoksi tehtävät mukautukset tulisivat voimaan kaikissa jäsenvaltioissa samanaikaisesti, eikä pitkiä teknisiä liitteitä tarvitsisi saattaa osaksi 25:ttä erillistä kansallista lainsäädäntöä. 4. Komission lausunto Euroopan parlamentin esittämistä tarkistuksista Komissio hyväksyy kaikki Euroopan parlamentin tarkistukset, koska ne ovat ehdotuksen tavoitteiden mukaisia. 4.1. Komission hyväksymät tarkistukset Komissio hyväksyy kaikki kahdeksan Euroopan parlamentin hyväksymää tarkistusta. 4.2. Komission hylkäämät tarkistukset Ei ole. 5. Päätelmät Perustamissopimuksen 250 artiklan 2 kohdan mukaisesti komissio muuttaa ehdotuksensa edellä esitetyllä tavalla.